Volgens Gielie Basson, mede eienaar wat daarmee spog dat hy en sy vrou, Annalize, die kleinste kroegie op die R62 besit, is elke warmbloedige Suid-Afrikaner welkom om by hulle instansie van sy of haar naam afstand te doen.
Sien, hy maak dan ‘n draad-replika van die betrokke naam en gee dit ‘n ere-plek teen hul “Lost and Found” muur. Jy kies self waar jy jou naam teen die muur wil verloor.
“Ons is almal steeds positief oor die toekoms, ons kort net toeriste-voete, ” verduidelik Gielie, terwyl hy in dieselfde asem ook die plaaslike gastehuise bedank vir die verwysings wat na hulle kant toe kom.